**Likumprojekta „Grozījumi Iekšlietu ministrijas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” anotācija**

|  |
| --- |
| I. Kādēļ normatīvais akts ir vajadzīgs |
| 1.Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Likumprojekts "Grozījumi Iekšlietu ministrijas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (turpmāk tekstā – likumprojekts) izstrādāts saistībā ar likumprojekta „Par vienotu valsts un pašvaldību institūciju amatpersonu un darbinieku atlīdzības sistēmu” izstrādi. |
| 2.Pašreizējās situācijas raksturojums | Iekšlietu ministrijas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likums šobrīd satur normas, kas regulē atlīdzības noteikšanu.Valsts un pašvaldību institūcijās darba samaksas jomā šobrīd pastāv dažādi normatīvie regulējumi, kuri nosaka atšķirīgus darba samaksas noteikšanas pamatprincipus dažādām amatu grupām un institūcijām. Daļai neatkarīgo institūciju, kuras saņem finansējumu no valsts budžeta, pastāv iekšēji regulējumi darba samaksas noteikšanai, tādējādi netiek nodrošināts caurspīdīgums. Tiek lietota dažāda terminoloģija, piem., mēnešalga, mēneša amatalga, darba alga, atlīdzība, atalgojums. Arī sociālās garantijas (pabalsti, kompensācijas un izdevumu segšana, kas saistīta ar darba pienākumu veikšanu) nav vienotas un tās ir jāpārskata gan pēc apmēriem, gan pēc būtības.Likumprojekta mērķis atlīdzības sistēmas sakārtošana, lai nākotnē padarītu atlīdzības sistēmu caurskatāmu, apvienojot vienā Jumta likumā visus noteikumus, kas attiecas uz valsts darbā strādājošo darba samaksu un sociālām garantijām; būtiski samazināt pastāvošo darba samaksas sistēmu skaitu un kopumā darba samaksas sistēmu valstī padarīt vienkāršāku un saprotamu.  |
| 3.Normatīvā akta projekta būtība | Likumprojekts izsaka jaunā redakcijā normu, kas regulē amatpersonas dienesta atalgojumu, nosakot, ka amatpersona saņem atlīdzību (mēnešalga, piemaksas, sociālās garantijas u.c.) atbilstoši likumam par vienotu valsts un pašvaldību institūciju amatpersonu un darbinieku atlīdzības sistēmu, kā arī to, ka amatpersona, kas mācās Iekšlietu ministrijas sistēmas izglītības iestādē, nesaņem normatīvajos aktos paredzēto studējošā (izglītojamā) stipendiju. Likumprojekts visā likuma tekstā vārdus „mēneša amatalga” aizstāj ar vardu „mēnešalga” un vārdus „dienesta atalgojums” ar vārdu „atlīdzība”, kā arī izslēdz vārdus „piemaksa par izdienu”. Likumprojekts izslēdz normas, kas regulē amatpersonas ikgadējo atvaļinājumu, mācību atvaļinājumu, atvaļinājumu bez atlīdzības saglabāšanas, pabalstu, kompensāciju, amatpersonai nodarīto zaudējumu, amatpersonu veselības aprūpes noteikšanas un atlīdzināšanas kārtību. Likumprojekts izslēdz normu, kas regulē amatpersonu, kas savus dienesta pienākumus veic ārvalstīs, pabalstus un kompensācijas.Šos jautājumus turpmāk regulēs likums „Par vienotu valsts un pašvaldību institūciju amatpersonu un darbinieku atlīdzības sistēmu”. |
| 4.Cita informācija | Citas informācijas nav. |
| **IV. Kāda var būt normatīvā akta ietekme uz spēkā esošo tiesību normu sistēmu** |
| 1.Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) – norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt  | Ministru kabineta 27.01.2009. noteikumi Nr.86 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta atalgojuma sistēmu un amatiem atbilstošajām augstākajām speciālajām dienesta pakāpēm”, Ministru kabineta 27.01.2009. noteikumi Nr.84 „Noteikumi par pabalstiem un kompensācijām Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”, Ministru kabineta 21.11.2006. noteikumi Nr.968 „Kārtība, kādā atlīdzināmi zaudējumi, kas sakarā ar Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi dienesta darbību nodarīti minētās amatpersonas, tās laulātā, radinieka, adoptētā vai adoptētāja mantai vai veselībai”, ministru kabineta 17.10.2006. noteikumi Nr.859 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”, Ministru kabineta 26.09.2006. noteikumi Nr.802 „Noteikumi par pabalstu un kompensāciju apmēru un izmaksas kārtību sakaru virsniekiem, kuri pilda dienesta pienākumus ārvalstīs”, Ministru kabineta 07.07.2009. noteikumi Nr.751 „Noteikumi par pabalstu, kompensāciju un izdevumiem par dzīvojamās telpas īri un komunālajiem pakalpojumiem Iekšlietu ministrijas sistēmas iestāžu amatpersonām ar speciālo dienesta pakāpi, kuras ārvalstī apsargā Latvijas Republikas vēstniecību vai pārstāvniecību, kā arī kārtību, kādā sedz ar minēto amatpersonu uzturēšanos ārvalstī saistītos izdevumus” ir piemērojami ne ilgāk kā līdz 2010.gada 30.jūnijam.Ņemot vērā, ka turpmāk atlīdzību regulēs likums „Par vienotu valsts un pašvaldību institūciju amatpersonu un darbinieku atlīdzības sistēmu”, šis likumprojekts skatāms vienlaikus ar likumprojektu „Par vienotu valsts un pašvaldību institūciju amatpersonu un darbinieku atlīdzības sistēmu”. |
| 2.Cita informācija | Citas informācijas nav. |
| VII. Kā tiks nodrošināta normatīvā akta izpilde |
| 1.Kā tiks nodrošināta normatīvā akta izpilde no valsts un pašvaldību puses – vai tiek radītas jaunas valsts institūcijas vai paplašinātas esošo institūciju funkcijas | Jaunas institūcijas netiks radītas. |
| 2.Kā sabiedrība tiks informēta par normatīvā akta ieviešanu | Likumprojekts tiks publicēts laikrakstā "Latvijas Vēstnesis", kā arī iekļauts Normatīvo aktu informācijas sistēmā (NAIS) un bezmaksas normatīvo aktu datu bāzē www.likumi.lv. |
| 3.Kā indivīds var aizstāvēt savas tiesības, ja normatīvais akts viņu ierobežo | Satversmes tiesā. |
| 4.Cita informācija | Citas informācijas nav. |

Anotācijas II., III.,V. un VI. sadaļa uz likumprojektu neattiecas.

Finanšu ministrs E.Repše

Vīza:

valsts sekretārs M.Bičevskis

22.10.2009 10:40

I.Artemjeva,67095599

Ineta.Artemjeva@fm.gov.lv